
An Pholaínnís 


Ón Vicipéid, an chiclipéid shaor. 


Is í an Pholaínnis (jqzyk polski, polszczyzná) an teanga is 
líonmhaire cainteoirí i bhfoghrúpa lartharach na 
dteangacha Slavacha. Tá si á labhairt ag triocha ocht 
milliún duine sa Pholainn féin. Thairis sin, tá pobail mhóra 
de lucht imirce á labhairt sna Stáit Aontaithe, san Fhrainc, 
sa Ghearmáin, san Astráil agus ina lán tiortha eile. Tá si á 
saothrú ag mionlaigh dhúchasacha sa Laitvia, sa Liotuáin, 
sa Bhilearúis agus san Úcráin. Thairis sin, bionn 
intleachtóiri sna tiortha seo á foghlaim agus á húsáid le leas 
a bhaint as na saothair thaighde a fhoilsitear sa Pholainn 
agus as Polainnis, nó is minic a bhionn cúrsai a dtiortha 
féin á gcardáil ansin. Teanga thábhachtach is ea an 
Pholainnis do gach duine a bhionn ag plé le léann Oirthear 
na hEorpa. Trid is trid, is féidir a mhaiomh go bhfuil an 
Pholainnis ag seasca milliún duine ar fud an domhain. 

A labhairt: 

sa Pholainn (38 
milliún), á labhairt 
sna Stáit Aontaithe, 
sa Bhrasaíl, san 
Airgintín, sa 
Liotuáin, sa 
Bhealearúis, sa 
Fhrainc, sa 
Ghearmáin, san 
Úcráin agus tíortha 
eile. 

Réigiún: 

Teangacha Gaolmhara 


Tá gaol sách dlúth ag an bPolainnis ieis an tSeicis, an tSorbais agus an tSióvaicis, agus í réasúnta intuigthe 
ag iucht iabhartha na dteangacha sin. Mar sin féin, ní hiad seo na teangacha is gaoimhaire iéi. Is gnách 
mionghrúpa na dteangacha Léicíteacha a aithint nó a phostaiáidiú i bhfoghrúpa lartharach na dteangacha 
Slavacha, agus is iad an Pholainnis, an Chaisiúbais agus an tSIóivintis na teangacha Léiciteacha. Ar an 
drochuair, ni labhraitear an Chaisiúbais ach faoin tuath agus i gcathracha beaga thart timpeall ar Gdaúsk i 
dtuaisceart na Polainne. Ós rud é go bhfuil si i siortheagmháil leis an bPolainnis, is gnách le lucht a 
labhartha chomh maith le Polannaigh eiie dearcadh ar an gCaisiúbais mar chanúint de chuid na Polainnise, 
fág is nach bhfuii na teangeolaithe taobh amuigh den Pholainn ar aon bharúil leo. Maidir leis an tSióivintis, 
teanga is ea i atá ag dul in éag, nó fiú básaithe féin. Bhi si á labhairt i gcúpia sráidbhaile sa Phoimearáin 
roimh an dara cogadh domhanda. Nior dhearc lucht a labhartha orthu féin mar Shlavaigh, áfach, ach mar 
Ghearmánaigh a raibh canúint Shlavach á labhairt acu, agus nuair a d'éaiaigh siad go dti an Ghearmáin i 
ndeireadh an chogaidh, ni raibh aon mhoill orthu dearmad a dhéanamh den teanga. Bhi an tSióivintis sách 
gar don Chaisiúbais, agus iucht a labhartha ag tabhairt Leba-Kaschuben orthu féin as Gearmáinis. 

" Wasserpolnisch " 


Is minic a bhi canúint éigin de chuid na Polainnise á labhairt ag cuid de na Gearmánaigh a d'éalaigh ó 
oirthear na Gearmáine i ndeireadh an dara cogadh domhanda, agus na criocha seo le titim leis an bPoIainn. 
Nó bhiodh canúinti den chineál sin beo fiú ina mbéal siúd a raibh meas na nGearmánach acu orthu féin, agus 
an Ghearmáinis mar theanga scriofa, liteartha agus chultúrtha acu. Thugtai Wasserpolnisch ("Polainnis 
uisciúil") ar na canúinti seo as Gearmáinis, ó ba md é go raibh siad fágtha gan saothrú, agus an eilimint 
Shlavach iontu "báite" leis na focail iasachta ón nGearmáinis. 

Aibítir 


A4BCCDE^FGHIJKLLMNNOÓPRSSTUWYZZZ 

Fuaimniú 


Tá an bhéim ar an dara siolla is deireanai i ngach focal Polainnise. Nil ach cupla eisceacht ann, go háirithe 
focail iasachta ó na teangacha clasaiceacha, ar nós uniwersytet "ollscoil", matematyka "matamaitic", fizyka 
fisic, agus an bhéim ar an triú siolla is deireanai iontu. Thairis sin, tá roinnt mhaith foirmeacha briathair ann 
ina bhfuil an bhéim ar an triú siolla is deireanai chomh maith, toisc nach iarmhireanna iad na hiarmhireanna 
pearsanta sna foirmeacha seo, ach foirmeacha lagaithe den bhriathar úd byc "bheith" agus iad curtha le 
rangabháil an bhriathair. Nó is féidir na hiarmhireanna seo a dhealú ón mbriathar féin agus a chur leis an 
chéad fhocal san abairt: 







czytaliscie "bhí sibh ag léamh" — co czytaliscie? nó coscie czytali? "cad é a bhí sibh a léamh? 
czy czytaliscie? nó czyscie czytali? "an raibh sibh ag léamh?". 

Maidir le prionsabail litrithe na Polainnise, tá siad sách furasta le foghlaim. Níl siad in aon chóngar do 
bheith chomh casta le litriú an Bhéarla nó na Gaeilge. Tríd síos, seasann gach litir d'aon fhóinéim amháin. 
Tá eisceachtaí tábhachtacha ann, áfach: 

— Is ionann /cz/ an litrithe agus ['^^], nó /ch/ an Bhéarla. Sa tSeicis, sa tSlóvaicis, sa tSorbais agus i litriú 
Laidineach na Bílearúisise, úsáidtear an litir úd /c/ leis an bhfuaim seo a chur ar pár. 

— Is ionann /sz/ an litrithe agus [J], nó /sh/ an Bhéarla. Úsáideann an tSeicis, an tSlóvaicis, an tSorbais 
agus an Bhílearúisis an litir úd /s/ leis an bhfuaim seo a scríobh síos. 

— Is ionann fuaimniú na litreach úd /z/ agus fuaimniú an chomhcheangail úd /rz/, nó [ 3 ]—is é sin, an 
leagan glórach de /sh/ an Bhéarla, agus é le cloisteáil san fhocal pleasure, cuir i gcás. Tabhair faoi deara 
nach bhfuil an /rz/ cosúil le /f/ na Seicise a thuilleadh. Is léir gurb í an fhuaim chéanna a bhí ann ar dtús, ach 
cailleadh an difríocht sin sa chaint. Mar sin féin, tá an litriú malartach coimeádta sa Pholainnis nuair atá 
bunús stairiúil leis, cf. leharz na Polainnise agus lékaf na Seicise—"dochtúir" nó "lia" is brí leis an dá 
fhocal. 

— Nfl ach bunús stairiúil leis an litir úd /ó/, ach an oiread. Is mar [u], cosúil le /u/ na Polainnise, a 
fhuaimnítear é, ó d'imigh an difríocht idir guta fada agus guta gairid as an gcaint. Nuair a úsáidtear an litir 
seo /ó/, bíonn / 0 / san fhocal céanna sna teangacha Slavacha eile, cf. góra "sliabh" na Polainnise agus hora 
na Seicise nó zopa (gora) na Rúisise. 

— Tráth den tsaol, ba nós le formhór na bPolannach an litir úd /i/ a fhuaimniú cosúil le "11" leathan na 
Gaeilge, nó an dóigh a bhfuaimníonn an Sasanach an /1/ i bhfocail cosúil le bell nó fill an Bhéarla. Inniu, 
áfach, ní chloistear an fuaimniú seo ach ag cainteoirí na gcanúintí oirthearacha nó deisceartacha, ó tá 
tacaíocht acu don fhuaim seo ó theangacha na gcomharsan, ar nós na Slóvaicise agus na hÚcráinise, cuir i 
gcás. Sa chuid is mó den Pholainn, áfach, is í an fhuaim a bhaintear as an litir seo ná [w], nó /w/ an Bhéarla. 

— Maidir le /w/ na Polainnise, áfach, is mar [v] a fhuaimnítear é. Níl gá ná glacadh leis an litir /v/ sa 
Pholainnis ach sna hiasachtaí is úire ó theangacha coimhthíocha, cosúil le diva ón lodáilis; nuair a chuirtear 
iarmhíreanna díochlaonta leis na hiasachtaí seo, is minic a thagann an /w/ in áit an /v/ cheana leis an 
bhfuaimniú ceart a chinntiú: mówilismy o tej wielhiej diwie "bhí muid ag labhairt faoin diva mhór seo". 

— Seasann an dá litir úd /q/ agus /^/ do ghutaí srónacha. Is ionann /q/ agus [3] , cosúil le /on/ na Fraincise. 
Ar ndóigh, is mar [£] (/in/ na Fraincise) a chloistear an litir úd /^/. Nó sin é an dóigh a bhfuaimnítear iad de 
réir na teoirice. Go praiticiúil, is dual don dá ghuta shrónacha titim as a chéile le gnáthghuta agus consan 
srónach a dhéanamh. Mar shampla, is é an fíor-fhuaimniú a bhaintear as an bhfocal rqka ("lámh") ná [rsqha] 
—bheadh sé chomh maith agat é a litriú mar */renka/, mar sin. 

— Maidir leis an dá litir úd /i/ agus /y/, is gnách a rá go bhfuil /y/ níos cosúla le /ao/ na Gaeilge, ach le 
fírinne níl an difríocht fuaime róshoiléir—thar aon rud eile níl sí leath chomh láidir agus an difríocht idir /h/ 
agus /bi/ na Rúisise. Tá sé i bhfad níos tábhachtaí gur guta caol é an t-/i/, díreach cosúil le gutaí caola na 
Gaeilge a fhágann blas an charbaill ar an gconsan atá ina n-aice. Úsáidtear an kreska, atá cosúil le síneadh 
fada na Gaeilge, os cionn litreacha consanacha áirithe: /c/, /s/, /ú/, — lena chur in iúl gur consain chaola iad, 
ach níl gá leis an gkreska ach i ndeireadh an fhocail nó roimh chonsain eile, nó má thagann an guta [i] tar éis 
an gconsan caol, caolóidh an guta seo é cibé scéal é, agus má thagann guta eile ina dhiaidh, cuirfear an litir 
/i/ mar shleamhnóg idir an consan caol agus an guta: solidarnosc [solidarnoGtjs] "dlúthpháirtíocht", ciocia 
[tjsotca] "aintín", wziqc [v 2 .Djitjs] "tógáil, glacadh, gabháil", wez! [v£S] "tóg! glac! gabh!" 



— Cén fáth a bhfuaimnítear an focal wez! mar [vse]—díreach mar a scríobhfaí mar */wes/ é—agus an litriú 
ag tabhairt le fios gurb é an ceartfhuaimniú ná [vE^.]? Bhuel, caillfidh na consain ghlóracha a nglórú má 
chuirtear i ndeireadh an fhocail iad. Mar sin, déantar [t] den /d/ agus [k] den /g/ san fhuaimniú freisin, siúd is 
nach dtaispeántar é sa litriú. 

Gramadach 


Tá gramadach na Polainnise, tríd síos, sách cosúil le gramadach na dteangacha Slavacha eile, ach is é an md 
is suntasaí fúithi ná chomh rialta agus atá sí. Na mírialtachtaí a bhaineann le gramadach na Rúisise toisc go 
raibh an oiread sin tionchair ag an tSean-Slaivis Eaglasta ar an teanga sin, níl a leithéid ag baint leis an 
bPolainnis. 

Tá an difríocht idir foirmeacha foirfe (dokonany) agus neamhfhoirfe (niedokonany) na mbriathar 
ardtábhachtach i ngramadach na Polainnise, cosúil leis na teangacha Slavacha eile. De ghnáth, cuirtear 
réimír leis an ngnáthbhriathar neamhfhoirfe lena dhéanamh foirfe: 

czytac "(bheith ag) léamh" (neamhfhoirfe), przeczytac "léamh (gníomh léitheoireachta a chríochnú, an 
leabhar a léamh go deireadh)": 

Czytaiem napisy na scianach — "Bhí mé ag léamh scríbhinní ar na ballaí"; 

Przeczytalem napisy na scianach — "Léigh mé na scríbhinní ar na ballaí". 

Murab ionann agus sa Rúisis, tá iarmhíreanna pearsanta ag na briathair san aimsir chaite: 
przeczytalem "léigh mé" (fear ag caint) (Rú. a nponHTan / ya prochital); 
przeczytalam "léigh mé" (bean ag caint) (Rú. n nponHTana / prochitala); 
przeczytales "léigh tú" (ag labhairt le fear) (Rú. tbi npoHHTan / ty prochital); 
przeczytalas "léigh tú" (ag labhairt le bean) (Rú. tbi nponHTana / íy prochitala); 
przeczytaiysmy "léigh muid" (mná ag caint) (Rú. mbi nponHTanH / my prochitali); 

przeczytalismy "léigh muid" (fir ag caint, nó fir agus mná ag caint) (Rú. mbi npoHHTanH / my prochitali 
freisin). 

Mar a chonaic muid thuas, áfach, seanfhoirmeacha den bhriathar úd byc "bheith" is ea na hiarmhíreanna seo 
ó thús, agus is féidir iad a scaradh ón mbriathar i gcónaí agus a chur leis an chéad fhocal faoi bhéim san 
abairt: przeczytaliscie "leigh sibh", czyscie przeczytali? "ar léigh sibh?" (arb ionann é agus czy 
przeczytaliscie?). 

Foclóir 


Fuair an Pholainnis cuid mhaith focal ar iasacht ón Laidin, md nach mbeifeá ag súil lena mhalairt i dtír a bhí 
chomh mór sin faoi thionchar na hEaglaise Caitlicí. Murab ionann agus an tSeicis, an tSlóvaicis agus an 
tSorbais, úsáideann an Pholainnis an leagan Laidine d'ainmneacha na dtíortha Eorpacha, amach ó chupla 
eisceacht: Austria "An Ostair", cf. Rakousko na Seicise; Irlandia "Éire", cf. írsko na Slóvaicise. Cuid de na 
focail Laidine, ar ndóigh, chuaigh siad chomh greamaithe i smior na teanga is nach bhfuil sé furasta na 
fréamhacha iasachta a aithint, cf. przywilej "pribhléid". 





Nuair a tosaíodh ag scríobh Polainnise, bhí an tSeicis i bhfad níos tábhachtaí ná an Pholainnis mar theanga 
liteartha. Mar sin, tháinig cupla focal isteach ón tSeicis, cosúil le brama "geata" agus hanba "náire". Dá mba 
focail dúchasacha Polannacha iad, is é an chuma a bheadh orthu ná broma agus ganba. 

Ar ndóigh, tháinig na céadta focal isteach ón nGearmáinis, in imeacht na mblianta. Bhí na cathracha 
Polannacha go mór mór i dtuilleamaí na Gearmáine le múnlaí na heagraíochta a thabhairt don chóras 
riaracháin, do na gildeanna agus do na ceardchuallachtaí, agus mar sin, fuarthas go leor focail ar iasacht a 
bhaineann leis an trádáil, leis na ceirdeanna agus leis an saol cathartha: ratusz "teach an bhardais" (Rathaus), 
szlachta "uaisle, uasalaicme" (Geschlecht = treibh, treabhchas, teaghlach, inscne, gnéas), murarz 
"bríceadóir" (Maurer), malarz "péintéir" (Maler), mahler "bróicéir" (Mahler), handel "trádáil" (Handel), 7rl. 

Bhí an Fhraincis ina foinse thábhachtach iasachtaí freisin: hordon sanitarny "crioslach slándála" (< cordon 
sanitaire), racja stanu "sainleas náisiúnta" (< raison d'état). 

Stair na Teanga 


Is é an téacs liteartha is sine atá fágtha againn i dteanga ar féidir Polainnis a thabhairt uirthi ná Kazania 
swiqtokrzyskie nó Seanmóirí na Groise Naofa. Baineann an chóip is sine de na Seanmóirí leis an gceathrú 
haois déag, ach tá sé incheaptha go bhfuil an saothar féin i bhfad níos sine. Dealraíonn sé, áfach, go raibh 
traidisiún éigin litríochta ann roimhe sin féin, nó is obair chríochnaithe iad na Seanmóirí seo, agus cuma an 
tseanchleachtais ar an scríbhneoireacht. Is iomaí saineolaí a deir gur féidir go raibh an tSean-Slaivis Eaglasta 
á saothrú sa Pholainn féin sular tháinig scoilt idir an Róimh agus an Biosáintiam, agus gurbh iad na 
Biosáintigh a chuir an chéad síol le traidisiún liteartha na Polainnise. Ní féidir aon fhianaise dhíreach a fháil 
leis an hipitéis seo a fhíorú, áfach. Is fíor go bhfuil tionchar an traidisiúin Bhiosáintigh le haithint, cuir i 
gcás, ar an iomann clúiteach úd Bogurodzica dziewica ("Máthair Dé, an Mhaighdean"). Is é an t-iomann seo 
an téacs líriciúil is sine atá ar fáil sa Pholainnis, agus é, mar a chreidtear, cumtha sa tríú haois déag, siúd is 
nach bhfuil cóipeanna scríofa ar fáil ach ón gcúigiú haois déag anuas. 

Níor scríobhadh an Pholainnis riamh ach leis na litreacha Laidineacha, díreach cosúil le teangacha larthar na 
hEorpa. Níor cuireadh na litreacha Goireallacha i bhfeidhm uirthi riamh ach le habairtíní den Pholainnis a 
mhúineadh do dhaoine a n-úsáideann a dteanga dhúchais féin an aibítir Ghoirilleach, ar nós na Rúisise. Bhí 
sé deacair, áfach, na litreacha Laidineacha a chur in oiriúint don Pholainnis, agus chuir an fhadhb seo ar 
feadh i bhfad isteach ar fhorbairt na litríochta sa teanga. B'é Jakub Parhoszowic, thiar sa chúigiú haois déag, 
a rinne an chéad iarracht le ceartlitriú na Polainnise a chaighdeánú, ach níor leigheas sé an fhadhb ná geall 
leis. 

Sa 16Ú haois, áfach, chuaigh an Pholainnis go mór chun cinn mar theanga chultúrtha. San am sin, bhí an 
Pholainn ina mórchumhacht Eorpach, agus an teanga á saothrú is á labhairt ag na huaisle san Úcráin, sa 
Bhílearúis agus sa Liotuáin féin, ós rud é go raibh na tíortha seo ina gcúigí Polannacha nó faoi thionchar 
polaitiúil na Polainne. In aithris ar an tSeicis agus ar an nGearmáinis, thosaigh na Polannaigh ag cur caoi ar 
an teanga le go mbeadh sí inúsáidte sa litríocht. Gosúil leis an nGearmáinis, a caighdeánaíodh faoin am 
céanna, níl norm na Polainnise liteartha bunaithe ar aon chanúint ar leith, ach ar an trí phríomhchanúint is 
mó araon: an Mhór-Pholainnis (a labhraítear timpeall ar Poznaú in iarthar na tíre), an Mhion-Pholainnis (a 
labhraítear thart ar Ghracó in oirdheisceart na tíre) agus an Mhasóivis (a bhaineann leis an gcúige in aice le 
Vársá). Tháinig an litríocht shaolta chun cinn, scríbhneoirí ar nós Marcin Bielshi, Lukasz Górnicki, Jan 
Kochanowski, Stanislaw Orzechowski agus Mikolaj Rej. 

Siúd is gur tuigeadh tábhacht na teanga caighdeánaithe, níor féachadh le focail iasachta a choinneáil amuigh. 
A mhalairt ar fad, tháinig téarmaí isteach ón Laidin, ón nGearmáinis, ón bhPraincis, ón lodáilis agus ón 
tSeicis. Sa seachtú haois déag, fágadh na srianta ar lár ar fad, agus d'fheicfeá abairtí iomlána Laidine dingthe 
isteach i measc na Polainnise. Is léir gurbh iad na daoine uaisle ba mhó a rachadh i mbun pinn ag an am. 




agus gur theastaigh uathu a n-ardoideachas a thaispeáint dá chéile. Ní raibh gach duine sásta leis an 
macarónachas seo, nó bhí scríbhneoirí ann a fuair locht air, agus iad den tuairim go mbeadh stíl ní b'fhearr 
de dhíth lena ceart a thabhairt don Pholainnis mar theanga scríofa. 


Sa seachtú haois déag a tháinig deireadh leis an macarónachas seo. Thosaigh an Eaglais ag cur béime ar 
úsáid na Polainnise in áit na Laidine. Ó bhí cúrsaí na scolaíochta fágtha faoin Eaglais Chaitliceach, bhí an- 
tionchar ag an athrú seo ar theanga na scoileanna agus, fiú, ar an téarmaíocht. Tosaíodh ag forbairt téarmaí 
Polainnise, agus tháinig cumainn eolaíochta agus oideachais ar an bhfód leis an bPolainnis léannta a 
shaothrú. Maidir leis an litríocht ealaíonta, thosaigh sí ag déanamh aithris ar chaint na ndaoine agus ar 
sheanscéalta an bhéaloidis. Mar sin, tháinig gontacht agus tráthúlacht chainte i leaba an Laidineachais. Ba 
chuid den Rómánsachas an fhorbairt seo, agus an troid in aghaidh thíorántacht na Rúise ag tabhairt breosla 
don litríocht Rómánsach. B'iad Adam Michiewicz agus Juliusz Slowachi filí móra an Rómánsachais sa 
Pholainn. 

Nuair a bhain an Pholainn amach an neamhspleáchas i ndeireadh an Chéad Chogadh Domhanda, baineadh 
na srianta deireanacha d'fhorbairt na Polainnise mar theanga chultúrtha. Tháinig sraith fhada scríbhneoirí 
bunúla nua-aimseartha ar an bhfód: Witold Gombrowicz, Stanislaw Ignacy Withiewicz, Sergiusz Piasechi, 
Bruno Schulz, Józef Machiewicz, Jerzy Andrzejewshi, Czeslaw Milosz, Tadeusz Borowshi, Stanislaw Lem, 
Ryszard Kapusciúski, Pawel fJuelle... Bhain ceathrar scríbhneoirí Polannacha Duais Nobel na Litríochta 
amach freisin: fJenryk Sienkiewicz, Wladyslaw Reymont, Czeslaw Milosz agus Wislawa Szymborska. 

An Polaínnís taobh amuígh don Polaínn 


Seachas na 37.4 milliún cainteoirí dúchasach Polainnis sa Polainn tá an teanga le cloiseant in áiteanna 
éagsúla ar fud an domhan. 


An Astráil 

I 2001 bhí Polainnis an máthairtheanga do 53,387 duine san Astráil. 


Ceanada 

I 2011 bhí Polainnis an máthairtheanga do 191,645 duine i gCeanada, shíos ó 211,175 duine i 2006. 


Poblacht na hÉireann 

Is é Polainnis an teanga iasachta is comónta i bPoblacht na hÉireann agus í an máthairtheanga do 113,488 
duine (2.5% do daonra Poblacht na hÉireann) i bPoblacht na hÉireann. 


Oileán Fharó 

I 2014 bhí Polainnis an céad theanga do 40 duine in Oileán Eharó. 


An Fhrainc 

Is í Polainnis an máthairtheanga do timpeall ar 190,000 duine sa Phrainc(2000). 




An íoslann 

I 2014 bhí thart ar 10,000 Polannach i gcónaí san íoslann. 


An Ríocht Aontaithe 

De réir daonáireamh Sasana agus an bhreatan beag 2011 bhí Polainnis an príomtheanga do thart ar 546,000 
duine i Shasana agus sa bhreatain beag . I 2010 bhí Polainnis an príomtheanga do 17,731 duine i Tuaisceart 
Éireann. I 2011 bhí Polainnis an príomtheanga do 54,186 (1.06%) duine in Albain. 


An Rúis 

Is í Polainnis an máthairtheanga do 94,000 duine sa Rúis. 


S.A.M. 

I 2010 bhí Polainnis an máthairtheanga do 604,234 duine i S.A.M. de réir an American community survey. 


Poblacht na Seice 

Is teanga aitheanta mionlach í an Polainnis i b Poblacht na Seice 


An Úcráin 

1 1993 bhí Polainnis an máthairtheanga do 1,140,000 duine san Úcráin. 

Sampla 


As alt na Vicipéide Polannaí faoin bPolainnis: 

Kazdy j^zyk podlega ciqgiym zmianom, z których niektóre w koncu siq przyjmujq giqboko w jqzyku, inne zas 
majq ograniczony wpiyw na jqzyk lub tez odchodzq zupelnie w zapomnienie. Równiez we wspólczesnej 
polszczyznie zachodzi wiele zmian, zarówno gramatycznych jak i leksykalnych. Nie mozna z góry powiedziec 
ze jedne zmiany sq dobre a inne zle — o tym które zwyciqzq zdecydujq dzisiejsi i przyszli uzytkownicy jqzyka 
polsMego. 

"Bíonn gach teanga ag athrú gan stad gan staonadh. Téann cuid de na hathruithe go smior sa teanga. Cuid 
eile, níl ach tionchar teoranta acu uirthi, agus cuid eile fós á ligean i ndearmad go hiomlán. Is iomaí athrú is 
féidir a aithint ar Pholainnis an lae inniu freisin, idir ghramadach agus stór focal. Ní féidir a rá roimh ré cé 
acu atá athrú áirithe ag dul chun leasa don teanga nó ag déanamh dochair di. Is iad cainteoirí na teanga inniu 
agus amárach a shocróidh, cé acu a mhairfidh a leithéid sa teanga nó nach mairfidh". 

Tagairtí 

Teangacha oifigiúla an Aontais Eorpaigh 

Béarla • Bulgáiris • Cróitis • Danmhairgis • Eastóinis • Fionlainnis • Fraincis • Gaeilge • Gearmáinis • Gréigis • 

lodáilis • Laitvis 


















Liotuáinis • Máltais • Ollainnis • Polainnis • Portaingéilis • Rómáinis • Seicis • Slóivéinis • Slóvaicis • Spáinnis 

• Sualainnis • Ungáiris 

Foinse: Suíomh gréasáin oifigiúil an AE (http://europa.eu/abc/european_countries/languages/index_ga.htm) 


Aisghafa ó "https://ga.wikipedia. 0 rg/w/index. php?title=An_Pholainnis&oldid=894714" 


Tugadh an leathanach seo cothrom le dáta an 22 Meitheamh 2018 ag 19:52. 

Tá an téacs ar fáil faoi réir an Creative Commons Attribuhon/Share-Alike License; féadann téarmaí eile a bheith i 

